นารายณ์ภัณฑ์

บริษัท นารายณ์ภัณฑ์ จำกัด () เป็นศูนย์จำหน่ายสินค้าหัตถกรรมไทย และเป็นบริษัทร่วมทุนระหว่างกระทรวงอุตสาหกรรม กับภาคเอกชน ซึ่งแต่เดิมมีฐานะเป็นรัฐวิสาหกิจ ก่อตั้งเมื่อปี พ.ศ. 2480 จนกระทั่งในปี พ.ศ. 2527 ได้เปลี่ยนสถานะมาเป็นบริษัทร่วมทุน ปัจจุบันมีสาขาตั้งอยู่ในจังหวัดต่างๆ อาทิ ท่าอากาศยานนานาชาติเชียงใหม่ ท่าอากาศยานนานาชาติภูเก็ต และเป็นศูนย์รวมหัตถกรรมที่ใหญ่ที่สุดในประเทศไทย

ประวัติ 
รัฐบาลไทย ได้จัดตั้งร้านไทยอุตสาหกรรม ขึ้นที่ตำบลสี่กั๊กพระยาศรี เมื่อวันที่ 11 สิงหาคม พ.ศ. 2480 เพื่อเป็นแหล่งจำหน่ายสินค้าหัตถกรรมและอุตสาหกรรมในครัวเรือน โดยร้านดังกล่าวขึ้นอยู่กับกองอุตสาหกรรม กรมพาณิชย์  กระทรวงเศรษฐการ ต่อมาในปี พ.ศ. 2481 จึงได้ย้ายร้านมาตั้งอยู่ที่ถนนเจริญกรุง และโอนมาสังกัดสำนักปลัดกระทรวงเศรษฐการ และต่อมาได้มีการจัดตั้งกระทรวงอุตสาหกรรมขึ้น ร้านไทยอุตสาหกรรม จึงได้โอนมาสังกัดกระทรวงอุตสาหกรรม และย้ายมาตั้งสำนักงานที่ถนนหลานหลวง พร้อมกับเปลี่ยนชื่อเป็น “ร้านนารายณ์ภัณฑ์”

ในปี พ.ศ. 2527 คณะรัฐมนตรี มีนโยบายปรับปรุงกิจการร้านนารายณ์ภัณฑ์ ซึ่งแต่เดิมเป็นรัฐวิสาหกิจ ให้เป็นลักษณะธุรกิจ โดยมีเอกชนเข้าร่วมดำเนินงาน แต่ยังคงมีวัตถุประสงค์เพื่อสนองนโยบายรัฐบาลในการส่งเสริมและช่วยเหลือชาวบ้านในด้านหัตถกรรมและอุตสาหกรรมในครัวเรือนให้ก้าวหน้ามากยิ่งขึ้น

สาขา 
ร้านจำหน่ายสินค้าหัตถกรรม "นารายณ์ภัณฑ์" มีจำนวน 8 แห่ง ได้แก่ 
 สาขาอาคารเพรสิเด้นท์ทาวเวอร์อาเขต (ย้ายไปยังโซนฮักไทยที่เซ็นทรัลเวิลด์ เป็นการชั่วคราว)
 สาขาศูนย์การค้าเอททองหล่อ 
 สาขาท่าอากาศยานนานาชาติเชียงใหม่ 
 สาขาท่าอากาศยานกระบี่ 
 สาขาชลบุรี 
 สาขาท่าอากาศยานภูเก็ต 
 สาขาศูนย์การค้าเทอร์เทิล วิลเลจ หาดไม้ขาว จังหวัดภูเก็ต

อ้างอิง 

รัฐวิสาหกิจไทยในอดีต
กระทรวงอุตสาหกรรม
บริษัทของไทย
บริษัทที่ก่อตั้งในปี พ.ศ. 2480
บริษัทที่ถือหุ้นโดยรัฐบาลไทย